30 martie 2015

**COMUNICAT DE PRESA**

***Patronatul Serviciilor Private din Romania (PSP) sustine public eforturile facute de antreprenorii  romani*** care se straduiesc zilnic sa asigure servicii necesare companiilor si cetenilor, in conditii de calitate si preturi corecte.

***Evaziunea fiscala ridicata, ameninta atat afacerile corecte cat si locurile de munca*** a celor care doresc sa lucreze corect. In acest context, PSP a sustinut constant eforturile asociatiilor de profil care doresc sa adopte masuri care sa asigure o competitie corecta in diferite sectoare de activitate.

De asemenea, ***PSP sustine activitatea de control bazata***, asa cum sustine ANAF, ***pe grile de risc, obiective realiste*** care sa dea incredere atat companiilor cat si cetatenilor.

PSP considera ca recentele actiuni de control ale inspectorilor ANAF sunt doar o actiune de imagine, impanata propagandistic de inchideri de magazine si restaurante, abuzand de prevederile legale neclare care, ca si in alte situatii, permit interpretari si abuzuri ale inspectorilor ANAF, supusi si amenintati la randul lor de persoane cu functii de conducere, preocupate sa mascheze in fapt lipsa de "interes" fata de combaterea marii evaziuni fiscale. ***Evaziunea fiscala***, din totdeauna, ***a fost reclamata public, insistent*** de patronatele din domeniul bauturilor, a legumelor si fructelor si a celor din domeniul produselor din tutun.

 PSP cere Parlamentului, indeosebi Camerei Deputatilor, ***sa reia dezbaterea in regim de URGENTA a proiectului de Lege elaborat in 2012 de catre Ministerul IMM-urilor,*** cu cea mai larga consultare a partilor interesate, document ce venea in sprijinul micilor afaceri din turism si servicii, prin aplicarea unei taxe forfetare, diferentiata, in functie de mai multe criterii obiective.

Este de neinteles de ce parlamentarii din Camera Deputatilor nu au inteles ca ***un astfel de document asigura un mediu predictiv si stimulativ de lucru*** in sectorul serviciilor, sector care asigura peste 1,2 mil locuri de munca din cele 3 milioane locuri de munca create de sectorul privat din Romania.

Prin atitudinea lor, parlamentarii din Camera Deputatilor, alaturi de Ministerul de Finante, ameninta existenta a mii de companii ce activeaza in sectorul serviciilor, in conditiile unor reglementari stufoase, neclare si interpretate dupa bunul plac al inspectorilor fiscali, generand totodata fenomenul de coruptie si presiune politica inacceptabila.

PSP cere tuturor  asociatiilor profesionale si organizatiilor, ce actioneaza in interesul companiilor din domeniul serviciilor, sa faca front comun si sa solicite Parlamentului sa examineaze, in regim de URGENTA, proiectul de lege privind introducerea impozitului forfetar.

De asemenea, ***PSP  cere  ANAF***, in spiritul transparentei si obiectivitatii impuse de statutul de institutie de forta a statului, ***sa faca cunoscuta  public GRILA de RISC*** folosita in planificarea controalelor si ***sa aplice corect masurile GRADUALE*** cuprinse in legislatia in vigoare. Sanctiunea de inchidere a unor activitati si intocmirea de dosare penale fiind apreciate ca masuri de extrema gravitate, aplicate in cazurile de recidiva repetata sau in cazurile de mare evaziune fiscala .

**PATRONATUL SERVICIILOR PRIVATE DIN ROMANIA**